pythainlp/thai-wiki-dataset-v4 huggingface dataset:
เจ้าชายลูทวิช ฟิลลิพแห่งทวร์นและทัคซิส

เจ้าชายลูทวิช ฟิลลิพแห่งทวร์นและทัคซิส  ประสูติเมื่อวันที่ 2 กุมภาพันธ์ 2444 เป็นพระโอรสใน อัลแบร์ท เจ้าชายที่ 8 แห่งทวร์นและทัคซิส และ อาร์ชดัชเชสมาร์เกรเธอ คลิเมนไทน์แห่งออสเตรีย โดยพระมารดาของพระองค์ เป็นพระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ พระองค์เป็นพระอนุชาใน ฟรันทซ์ โยเซ็ฟ เจ้าชายที่ 9 แห่งทวร์นและทัคซิส และ คาร์ล เอากุสท์ เจ้าชายที่ 10 แห่งทวร์นและทัคซิส
เจ้าชายลูทวิช ฟิลลิพแห่งทวร์นและทัคซิส ทรงเสกสมรสกับ เจ้าหญิงเอลิซาเบธแห่งลักเซมเบิร์ก (พ.ศ. 2444–2493) พระธิดาใน แกรนด์ดยุกวิลเลมที่ 4 แห่งลักเซมเบิร์ก พระน้องนางเธอใน แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เมื่อวันที่ 14 พฤศจิกายน 2465 พระชายารับพระราชทานพระอิสริยยศ เจ้าหญิงเอลิซาเบธแห่งทวร์นและทัคซิส พระชายา มีพระบุตร คือ
พระองค์ทรงประสบอุบัติเหตุทางรถยนต์จนสิ้นพระชนม์ เมื่อวันที่ 22 เมษายน 2476 สิริพระชันษา 32 ปี
อัลแบร์ท เจ้าชายที่ 8 แห่งทวร์นและทัคซิส

อัลแบร์ท เจ้าชายที่ 8 แห่งทวร์นและทัคซิส  ประสูติเมื่อวันที่ 8 พฤษภาคม 2410 เป็นพระโอรสใน มัคซีมีลีอาน อันตอน เจ้าชายรัชทายาทแห่งทวร์นและทัคซิส และ ดัชเชสเฮเลเนอในบาวาเรีย พระองค์ดำรงพระอิสริยยศ เจ้าชายที่ 8 แห่งทวร์นและทัคซิส ภายหลังการสิ้นพระชนม์ของ มัคซีมีลีอาน มารีอา เจ้าชายที่ 7 แห่งทวร์นและทัคซิส พระเชษฐา เมื่อวันที่ 2 มิถุนายน 2428
อัลแบร์ท เจ้าชายที่ 8 แห่งทวร์นและทัคซิส ทรงเสกสมรสกับ อาร์ชดัชเชสมาร์เกรเธอ คลิเมนไทน์แห่งออสเตรีย พระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ เมื่อวันที่ 15 กรกฎาคม 2433 พระชายา รับพระราชทานพระอิสริยยศที่ เจ้าหญิงพระชายาแห่งทวร์นและทัคซิส มีพระบุตรดังนี้
อาร์ชดัชเชสมาร์กาเรเทอ เคลเม็นทีเนอแห่งออสเตรีย

อาร์ชดัชเชสมาร์กาเรเทอ เคลเม็นทีเนอแห่งออสเตรีย  ประสูติเมื่อวันที่ 6 กรกฎาคม 2413 ณ ออสเตรีย-ฮังการี เป็นพระธิดาใน อาร์ชดยุกโยเซ็ฟ คาร์ลแห่งออสเตรีย และ เจ้าหญืงโคลไธลด์แห่งซัคเซิน-โคบวร์คและโกทา พระนางเป็นพระราชปนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ และ พระเจ้าหลุยส์-ฟีลิปที่ 1 แห่งฝรั่งเศส
พระองค์ ทรงเสกสมรสกับ อัลแบร์ท เจ้าชายที่ 8 แห่งทวร์นและทัคซิส เมื่อวันที่ 15 กรกฎาคม 2433 พระนางรับพระราชทานพระอิสริยยศที่ เจ้าหญิงพระชายาแห่งทวร์นและทัคซิส มีพระบุตรดังนี้
การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564

การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564 อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โบสถ์ยิวยูบิแลอุม

โบสถ์ยิวยูบิแลอุม , โบสถ์ยิวจูบิลี  หรือ โบสถ์ยิวเยรูซาเลม  เป็นโบสถ์ยิวบนถนนเยรูซาเลม กรุงปราก ประเทศเช็กเกีย สร้างขึ้นในปี 1906 ผลงานออกแบบโดยสถาปนิก Wilhelm Stiassny และตั้งชื่อตามวโรกาสรัชดาภิเษก 25 ปี (silver Jubilee) ของจักรพรรดิฟรันทซ์ โยเซ็ฟที่ 1 แห่งออสเตรีย
โบสถ์ออกแบบด้วยสถาปัตยกรรมแบบมัวร์ฟื้นฟู ประกอบอาร์ตนูโว ในยุคการปกครองโดยนาซีเยอรมนี โบสถ์ถูกใช้เป็นโกดังเพื่อเก็บทรัพย์สินของชาวยิวที่ถูกยึด และหลังจากสิ้นสุดสงครามก็ไม่ได้เปิดให้บุคคลภายนอกเข้าชมอีกจนกระทั่ง 1 เมษายน 2008 ซึ่งเปิดให้นักท่องเที่ยวและสาธารณะเข้าชมอย่างเป็นทางการ
โบสถ์ยิวใหม่เก่า

โบสถ์ยิวใหม่เก่า  หรือ อัลท์นอยโชล (Altneuschul) เป็นโบสถ์ยิวในย่านโยเซฟอฟของนครปราก ประเทศเช็กเกีย โบสถ์ยิวนี้เป็นโบสถ์ยิวที่ยังคงใช้งานอยู่ที่เก่าแก่ที่สุดในโลก และเป็นโบสถ์ยิวยุคกลางที่เก่าแก่ที่สุดที่ยังคงหลงเหลือมาถึงปัจจุบันที่ออกแบบด้วยลักษณะเนฟคู่ (twin-nave design)
โบสถ์สร้างเสร็จในปี 1270 ด้วยสถาปัตยกรรมกอธิก และเป็นหนึ่งในอาคารกอธิกแรก ๆ ในปราก โบสถ์ยิวที่เก่าแก่กว่าที่นี่คือโบสถ์ยิวเก่า (Old Synagogue) ถูกทำลายลงในปี 1867 แลวะแทนที่ด้วยโบสถ์ยิวสเปน
ศัพทมูล.
แรกเริ่มโบสถ์มีชื่อว่า โบสถ์ยิวใหม่ หรือ โบสถ์ยิวใหญ่ แต่ภายหลังเมื่อมีโบสถ์ยิวใหม่ ๆ สร้างขึ้นในศตวรรษที่ 16 ผู้คนจึงเริ่มเรียกที่นี่ว่าโบสถ์ยิวใหม่เก่า บางคำอธิบายระบุว่าชื่อนี้มาจากคำฮีบรู עַל תְּנַאי (al tnay) อันแปลว่า "ตามสภาพ" (on condition) ซึ่งออกเสียงเหมือนกับคำในภาษายิดดิช "alt-nay" ซึ่งแปลว่า เก่า-ใหม่ (old-new)
สถานีคลองบางไผ่

สถานีคลองบางไผ่ (รหัส: PP01) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายฉลองรัชธรรม โดยเป็นสถานีต้นทางของรถไฟฟ้าสายนี้ ยกระดับเหนือถนนกาญจนาภิเษกบริเวณด้านหน้าศูนย์ซ่อมบำรุงและอาคารจอดแล้วจรคลองบางไผ่ อำเภอบางบัวทอง จังหวัดนนทบุรี เปิดให้บริการเมื่อวันที่ 6 สิงหาคม พ.ศ. 2559
ที่ตั้ง.
สถานีคลองบางไผ่ตั้งอยู่เหนือถนนกาญจนาภิเษก บริเวณเยื้องปากถนนหมู่บ้านบัวทอง ด้านหน้าอาคารศูนย์ซ่อมบำรุงรถไฟฟ้าและอาคารจอดแล้วจรสถานีคลองบางไผ่ ในพื้นที่หมู่ที่ 4 บ้านบางแพรก, หมู่ที่ 6 บ้านโสนลอย และหมู่ที่ 10 บ้านบัวทอง ตำบลบางรักพัฒนา อำเภอบางบัวทอง จังหวัดนนทบุรี
รายละเอียด.
สีสัญลักษณ์.
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
รูปแบบ.
เป็นสถานียกระดับชานชาลาเกาะกลาง ขนาดมาตรฐาน กว้าง 18 เมตร มีความยาวประมาณ 250 เมตร มีประตูกั้นชานชาลาแบบครึ่งความสูง (half-height) ประมาณ 1.50 เมตร ประกอบด้วยชั้นขายบัตรโดยสารและชานชาลา
แผนผัง.
เนื่องจากเป็นสถานีปลายทาง ผู้โดยสารที่มาจากสถานีเตาปูน เมื่อรถไฟมาถึงแล้วจะต้องลงจากขบวนทั้งหมดที่ชานชาลา 2 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 1 ฝั่งตรงข้าม
อาคารจอดแล้วจร.
อาคารจอดแล้วจรอยู่บริเวณถนนกาญจนาภิเษก มุ่งหน้าถนนพระรามที่ 2 มีทางเดินและสะพานรถยนต์ยกระดับข้ามถนนเชื่อมต่อระหว่างถนนกาญจนาภิเษกทั้ง 2 ฝั่ง เพื่ออำนวยความสะดวกแก่ประชาชน จอดรถได้จำนวน 1,986 คัน
เทศบาลตำบลบ้านตาก

เทศบาลตำบลบ้านตาก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 6 กับบางส่วนของหมู่ที่ 2-5, 7, 13-14 ของตำบลตากออก และบางส่วนของหมู่ที่ 4-10 ของตำบลตากตก ในอำเภอบ้านตาก จังหวัดตาก เดิมมีฐานะเป็นสุขาภิบาลตากตกที่จัดตั้งขึ้นใน พ.ศ. 2498 ซึ่งเป็นสุขาภิบาลแห่งแรกของจังหวัดตาก และขยายเขตสุขาภิบาลในปี พ.ศ. 2508 โดยเพิ่มอาณาเขตมาถึงฝั่งตะวันออกของแม่น้ำปิงของเขตตำบลตากออก และเปลี่ยนชือสุขาภิบาลตากตก เป็น "สุขาภิบาลบ้านตาก" ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,568 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบ้านตาก จังหวัดตาก อยู่ห่างจากศาลากลางจังหวัดตากประมาณ 22 กิโลเมตร อยู่ห่างจากกรุงเทพมหานครประมาณ 446 กิโลเมตรตามทางหลวงแผ่นดินหมายเลข 1 (ถนนพหลโยธิน) ตรงกลางของเขตเทศบาลมีแม่น้ำปิงไหลผ่านเป็นแหล่งน้ำสำคัญและแบ่งเขตเทศบาลออกเป็นสองส่วน
แฮดแด

แฮดแด (Hadda) เป็นแหล่งโบราณคดีกรีก-พุทธ ตั้งอยู่ 10 กิโลเมตรทางใต้ของแจแลแลแบด ในจังหวัดแนนแกร์แฮร์ ทางตะวันออกของประเทศอัฟกานิสถาน เข้าใจกันว่าส่วนใหญ่ของแหล่งแฮดแดถูกทำลายไปในสงครามกลางเมืองต่าง ๆ ของอัฟกานิสถาน
แทแพ โชโทร์

แทแพ โชโทร์ (Tapa Shotor) หรือ แทเพ โชโทร์ (Tape Shotor) และ แทแพเอโชโทร์ (Tapa-e-shotor; "เขาอูฐ") เป็นอดีตสังฆารามของศาสนาพุทธแบบกรีก ใกล้กับแหล่งแฮดแด ในประเทศอัฟกานิสถาน ปัจจุบันเป็นแหล่งโบราณคดี นักโบราณคดี เรย์เมินด์ อลลชิน เสนอว่าจากแทแพ โชโทร์ พบว่าศิลปะแบบกรีก-พุทธของคันธาระสืบต่อมาจากแบคเทรียของกรีกโดยตรง ดังที่เห็นได้ในไอแคนูม
แหล่งแทแพ โชโทร์ถูกทุบทำลายและเผาทำบายในปี 1992 โดยกองกำลังของกลุ่มตอลิบาน
โรงพยาบาลเลิดสิน

โรงพยาบาลเลิดสิน เป็นโรงพยาบาลของกรมการแพทย์ กระทรวงสาธารณสุข ขนาด 609 เตียง ตั้งอยู่เลขที่ 190 ถนนสีลม แขวงบางรัก เขตบางรัก กรุงเทพมหานคร มีเนื้อที่ดินประมาณ 6 ไร่ 3 งาน 92 ตารางวา ปัจจุบันทำหน้าที่เป็นศูนย์แพทยศาสตร์ชั้นคลินิก และสถาบันร่วมผลิตแพทย์ให้กับวิทยาลัยแพทยศาสตร์ มหาวิทยาลัยรังสิต
ประวัติ.
ผู้ตั้งโรงพยาบาลเลิดสิน คือ โธมัส เฮย์เวิร์ด เฮส์ ศัลยแพทย์ชาวอเมริกัน และเป็นมิชชันนารีนิกายโปรเตสแตนต์ที่เดินทางเข้ามาเผยแพร่ศาสนาในประเทศไทย โดยได้รับพระมหากรุณาธิคุณโปรดเกล้าฯ จากพระบาทสมเด็จพระจุลจอมเกล้าเจ้าอยู่หัวให้ใช้บ้านหลวง ริมถนนสีลมต่อกับถนนเจริญกรุง อันเป็นที่ตั้งของโรงพยาบาลเลิดสินในปัจจุบัน เปิดเป็น Nursing Home เมื่อ พ.ศ. 2432 บ้างเรียกว่า "คลินิกหมอเฮส์" บ้างเรียก “โรงพยาบาลหมอเฮส์" ต่อมาในปี พ.ศ. 2434 ได้โอนกิจการเป็นของรัฐ โดยใช้ชื่อใหม่ว่า โรงพยาบาลบางรัก ตามที่ตั้งคืออำเภอบางรัก โดยในระยะแรกดำเนินกิจการภายใต้คอมมิตตีประกอบด้วยชาวต่างประเทศหลายชาติ ตั้งขึ้นด้วยกองทุนเรี่ยไรชาวต่างชาติ เมื่อแรกตั้งเป็นตึกแถวชั้นเดียว ความยาวไม่เกิน 10 คูหา
ใน 2 ปีแรก คงรักษาชาวต่างประเทศเป็นหลัก โดยรักษาโรคทั่วไปและน่าจะมีการผ่าตัดอุบัติเหตุด้วย รวมถึงรักษากามโรค อาจสันนิษฐานได้ว่าโรงพยาบาลบางรักเป็นโรงพยาบาลแผนปัจจุบันแห่งแรกในกรุงเทพที่เปิดรักษาโรคสำหรับบุรุษและกามโรคอื่น ๆ หากเปรียบเทียบคนไข้นอกและคนไข้ในที่มารักษาที่โรงพยาบาลบางรัก พ.ศ. 2433 มีจำนวน 346 คน เทียบกับโรงพยาบาลศิริราช จำนวน 1,017 คน ถือว่ามีผู้มารักษาโรงพยาบาลบางรักไม่มากนัก อาจเพราะที่นี่อยู่ห่างไกลจากพระนครชั้นใน และเก็บค่ารักษาพยาบาล ในขณะที่โรงพยาบาลศิริราชตั้งอยู่ใกล้ศูนย์กลางพระนครและไม่เก็บค่ารักษาพยาบาล
ในวิกฤตการณ์ ร.ศ. 112 มีการประจัญบานทางเรือที่ปากน้ำ โรงพยาบาลบางรักมีชื่อเสียงในบทบาทสำคัญในการรับรักษาทหารและราษฎรที่บาดเจ็บจากกระสุนปืนเรือฝรั่งเศส ในหนังสือพิมพ์ภาษาอังกฤษ "Bangkok Times" พ.ศ. 2445 เคยลงข่าวว่า หมอเฮส์เป็นผู้นำเครื่องฉายแสงเรินต์เกน (Roentgen ray apparatus) เข้ามาเป็นเครื่องแรกในสยาม
พ.ศ. 2485 ได้มีการก่อตั้งกระทรวงสาธารณสุขขึ้น ดังนั้นโรงพยาบาลบางรักจึงถูกโอนย้ายไปสังกัดกรมการแพทย์ ซึ่งเป็นกรมใหม่ที่จัดตั้งขึ้นพร้อมกับกระทรวงสาธารณสุขในยุคของรัฐบาล จอมพล ป.พิบูลสงคราม โรงพยาบาลบางรักในช่วงนั้นเป็นทั้งโรงพยาบาลเฉพาะและโรงพยาบาลรักษาโรคทั่วไป จึงมี 2 หน่วยงานของกระทรวงสาธารณสุขดำเนินการอยู่ คือทั้งกองควบคุมกามโรคและสังกัดกรมการแพทย์ และด้วยเหตุที่กองควบคุมกามโรค โรงพยาบาลบางรักและโรงพยาบาลเลิดสินซึ่งเปิดใหม่ภายหลังตั้งอยู่ในพื้นที่เดียวกันแต่คนละกรม อาจก่อให้เกิดความสับสน ดังนั้น พ.ศ. 2492 กระทรวงสาธารณสุขจึงมีคำสั่งย้ายกองควบคุมกามโรค ให้สำนักงานอยู่ที่วังเทวะเวสม์ แต่โรงพยาบาลบางรักในส่วนของการบำบัดกามโรคยังคงปฏิบัติงานอยู่ที่ถนนสีลมเดิม จนกระทั่ง พ.ศ. 2506 โรงพยาบาลบางรักของกรมอนามัยได้ย้ายมาอยู่ที่ถนนสาทร ที่ดินของโรงพยาบาลบางรักเดิมจึงตกเป็นของโรงพยาบาลเลิดสินซึ่งกำลังก่อสร้างอยู่
กรมการแพทย์ได้รับโอนโรงพยาบาลเลิดสินจากกรมอนามัย เมื่อ พ.ศ. 2491 และได้เปิดรับผู้ป่วยอย่างเป็นทางการเมื่อวันที่ 28 มิถุนายน พ.ศ. 2492 จึงถือว่าวันนี้เป็นวันกำเนิดโรงพยาบาลเลิดสินอย่างเป็นทางการ
บริการ.
โรงพยาบาลเลิดสินมีจำนวนทั้งหมด 500 เตียง ให้บริการทางการแพทย์แก่ประชาชนให้บริการรักษาโรคทั่วไป เชี่ยวชาญการรักษา และการผ่าตัดในกลุ่มโรคกระดูก ข้อต่อ เส้นเอ็น และกล้ามเนื้อ
เทศบาลตำบลทุ่งกระเชาะ

เทศบาลตำบลทุ่งกระเชาะ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลทุ่งกระเชาะ และพื้นที่ทั้งหมดของหมู่ที่ 1 ของตำบลท้องฟ้า ในอำเภอบ้านตาก จังหวัดตาก เดิมมีฐานะเป็นสุขาภิบาลทุ่งกระเชาะที่จัดตั้งขึ้นใน พ.ศ. 2536 ซึ่งเป็นสุขาภิบาลแห่งสุดท้ายของจังหวัดตาก แล้วได้รับการจัดตั้งเป็นเทศบาลตำบลใน พ.ศ. 2542 ต่อมาในวันที่ 15 กันยายน 2547 กระทรวงมหาดไทยได้ยุบองค์การบริหารส่วนตำบลทุ่งกระเชาะ รวมกับเทศบาลตำบลทุ่งกระเชาะ ปัจจุบันในเขตเทศบาลมีประชากร 6,034 คน
พื้นที่เทศบาลตำบลตั้งอยู่ทางทิศตะวันตกของอำเภอบ้านตาก จังหวัดตาก อยู่ห่างจากที่ว่าการอำเภอบ้านตากประมาณ 11 กิโลเมตร ศาลากลางจังหวัดตากประมาณ 31 กิโลเมตร อยู่ห่างจากกรุงเทพมหานครประมาณ 454 กิโลเมตร มีพื้นที่รับผิดชอบ 12.85 ตารางกิโลเมตร แบ่งออกเป็น 13 ชุมชน ในพื้นที่ 2 ตำบล ได้แก่ ชุมชนบ้านดงยาง ชุมชนบ้านแม่ไข ชุมชนประชาร่วมใจ ชุมชนรวมน้ำใจ ชุมชนบ้านร่มเกล้า ชุมชนบ้านทุ่งพัฒนา ชุมชนบ้านใหม่ ชุมชนบ้านลีซอ ชุมชนบ้านรังแร้ง ชุมชนบ้านนาโพธิ์ ชุมชนแม่ไขสันกลาง ชุมชนบ้านทุ่งพัฒนาป่าดอกแก้ว ในเขตตำบลทุ่งกระเชาะ และชุมชนบ้านใหม่สามัคคี ในเขตตำบลท้องฟ้า
สันนิบาตฟุตบอลกัวเดอลุป

สันนิบาตฟุตบอลกัวเดอลุป  เป็นหน่วยงานที่กำกับดูแลฟุตบอลในกัวเดอลุป มีสำนักงานใหญ่ตั้งอยู่ที่ปวงตาปิทร์ ก่อตั้งขึ้นเมื่อปี พ.ศ. 2501 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในกัวเดอลุปรวมถึงฟุตบอลทีมชาติกัวเดอลุป
สหพันธ์ฟุตบอลกายอานา

สหพันธ์ฟุตบอลกายอานา  เป็นหน่วยงานที่กำกับดูแลฟุตบอลในประเทศกายอานา มีสำนักงานใหญ่ตั้งอยู่ที่จอร์จทาวน์ ก่อตั้งขึ้นเมื่อปี พ.ศ. 2445 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศกายอานารวมถึงฟุตบอลทีมชาติกายอานา
เกา เหิง

เกา เหิง (กรกฎาคมหรือสิงหาคม ค.ศ. 570 – 577) หรือรู้จักกันในประวัติศาสตร์นิพนธ์ว่า (เป่ย์)ฉีโย่วจู่  เป็นจักรพรรดิองค์สุดท้ายของราชวงศ์ฉีเหนือ ใน ค.ศ. 577 ฉีเหนืออยู่ภายใต้การโจมตีครั้งใหญ่โดยราชวงศ์โจวเหนือ เกา เว่ย์พระราชบิดาของเกา เหิง ซึ่งตอนนั้นเป็นจักรพรรดิต้องการพยายามเบี่ยงเบนลางร้ายที่แสดงถึงการเปลี่ยนแปลงสถานะจักรพรรดิ พระองค์จึงทรงมอบบัลลังก์ให้เกา เหิง ในปีต่อมาหลังจากที่ทรงหลบหนี กองทัพราชวงศ์โจวเหนือก็เดินทางมาถึง พระองค์ถูกจับและนำตัวไปยังเมืองหลวงของราชวงศ์โจวเหนือ ฉางอัน ในฤดูหนาว ค.ศ. 577 จักรพรรดิโจวอู่สั่งให้พระองค์รวมทั้งสมาชิกคนอื่น ๆ ของตระกูลเกาฆ่าตัวตาย ดินแดนฉีเหนือถูกยึดโดยโจวเหนือ แม้ว่าเกา เซ่าอี่ ลูกพี่ลูกน้องของเกา เว่ย์ จะได้รับตำแหน่งจักรพรรดิในการลี้ภัยเป็นเวลาหลายปีภายใต้การคุ้มครองของเผ่าทูเจี๋ย
สหพันธ์ฟุตบอลเฮติ

สหพันธ์ฟุตบอลเฮติ (, , หรือ FHF) เป็นหน่วยงานที่กำกับดูแลฟุตบอลในประเทศเฮติ มีสำนักงานใหญ่ตั้งอยู่ที่ปอร์โตแปรงซ์ ก่อตั้งขึ้นเมื่อปี พ.ศ. 2447 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศเฮติรวมถึงฟุตบอลทีมชาติเฮติ
สหพันธ์ฟุตบอลจาเมกา

สหพันธ์ฟุตบอลจาเมกา (หรือ JFF) เป็นหน่วยงานที่กำกับดูแลฟุตบอลในประเทศจาเมกา มีสำนักงานใหญ่ตั้งอยู่ที่คิงส์ตัน ก่อตั้งขึ้นเมื่อปี พ.ศ. 2453 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศจาเมการวมถึงฟุตบอลทีมชาติจาเมกา
สันนิบาตฟุตบอลมาร์ตีนีก

สันนิบาตฟุตบอลมาร์ตีนีก  เป็นหน่วยงานที่กำกับดูแลฟุตบอลในมาร์ตีนีก มีสำนักงานใหญ่ตั้งอยู่ที่ฟอร์-เดอ-ฟร็องส์ ก่อตั้งขึ้นเมื่อปี พ.ศ. 2496 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในมาร์ตีนีกรวมถึงฟุตบอลทีมชาติมาร์ตีนีก
เกา เซ่าอี้

เกา เซ่าอี้ (高紹義), หรือรู้จักกันในพระนาม เจ้าชายแห่งฟ่านหยาง (范陽王) เป็นเจ้าชายแห่งราชวงศ์ฉีเหนือ ผู้อ้างสิทธิในราชบัลลังก์จักรพรรดิของราชวงศ์ฉีเหนือพลัดถิ่นภายใต้การคุ้มครองของเผ่าถูเจี๋ย หลังจากที่ราชวงศ์โจวเหนือยึดครองดินแดนเกือบทั้งหมดของราชวงศ์ฉีเหนือและจับตัวจักรพรรดิ ซึ่งเป็นลูกพี่ลูกน้องของเกา เซ่าอี้ เกา เว่ย์และเกา เหิงโอรสของเกา เว่ย์ ในปี 577 ต่อมาในปี 580 เผ่าถูเจี๋ยเจรจาสนธิสัญญาสันติภาพกับราชวงศ์โจวเหนือ ได้ส่งตัวเกา เซ่าอี้ไปใราชวงศ์โจวเหนือ และเขาถูกเนรเทศไปยังเสฉวน เป็นการยุติการอ้างสิทธิ์ในตำแหน่งจักรพรรดิฉีเหนือ นักประวัติศาสตร์ดั้งเดิมส่วนใหญ่ไม่ถือว่าเกา เซ่าอี้ เป็นจักรพรรดิที่แท้จริงของราชวงศ์ฉีเหนือ
องค์การบริหารส่วนตำบลท้องฟ้า

ท้องฟ้า เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่หมู่ที่ 2-9 ของตำบลท้องฟ้า (เฉพาะนอกเขตเทศบาลตำบลทุ่งกระเชาะ) อำเภอบ้านตาก จังหวัดตากเดิมมีฐานะเป็นสภาตำบลท้องฟ้าใน พ.ศ. 2517 ก่อนที่จะยกฐานะเป็นองค์การบริหารส่วนตำบลท้องฟ้าในวันที่ 25 ธันวาคม พ.ศ. 2539 ปัจจุบันองค์การบริหารส่วนตำบลท้องฟ้ามีประชากร 4,724 คน
พื้นที่องค์การบริหารส่วนตำบลท้องฟ้าประกอบไปด้วย 8 หมู่บ้าน ได้แก่ บ้านท้องฟ้า บ้านฉลอม บ้านสันดินแดง บ้านแม้วขุนห้วยตาก บ้านห้วยพลู บ้านผาแต้ม (หมู่บ้านตั้งใหม่) บ้านสันพระบาท และบ้านเด่นผาแต้ม ส่วนหมู่ที่ 1 บ้านใหม่เต็มพื้นที่อยู่ในเขตเทศบาลตำบลทุ่งกระเชาะ มีพื้นที่รับผิดชอบ 217.23 ตารางกิโลเมตร เป็นที่ตั้งของอุทยานแห่งชาติดอยสอยมาลัย (เตรียมการ) หรือชื่อเดิม "วนอุทยานไม้กลายเป็นหิน"
สมาคมฟุตบอลมอนต์เซอร์รัต

สมาคมฟุตบอลมอนต์เซอร์รัต  เป็นหน่วยงานที่กำกับดูแลฟุตบอลในมอนต์เซอร์รัต มีสำนักงานใหญ่ตั้งอยู่ที่พลิมัท ก่อตั้งขึ้นเมื่อปี พ.ศ. 2537 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในมอนต์เซอร์รัตรวมถึงฟุตบอลทีมชาติมอนต์เซอร์รัต
สหพันธ์ฟุตบอลปวยร์โตรีโก

สหพันธ์ฟุตบอลปวยร์โตรีโก  เป็นหน่วยงานที่กำกับดูแลฟุตบอลในปวยร์โตรีโก มีสำนักงานใหญ่ตั้งอยู่ที่ซานฮวน ก่อตั้งขึ้นเมื่อปี พ.ศ. 2483 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในปวยร์โตรีโกรวมถึงฟุตบอลทีมชาติปวยร์โตรีโก
องค์การบริหารส่วนตำบลตากออก

ตากออก เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 1, 8–12, 15 และบางส่วนของหมู่ที่ 2–5, 7, 13–14 ของตำบลตากออก (เฉพาะนอกเขตเทศบาลตำบลบ้านตาก) อำเภอบ้านตาก จังหวัดตากเดิมมีฐานะเป็นสภาตำบลตากออกใน พ.ศ. 2517 ก่อนที่จะยกฐานะเป็นองค์การบริหารส่วนตำบลตากออกในวันที่ 25 ธันวาคม พ.ศ. 2539 ปัจจุบันเขตองค์การบริหารส่วนตำบลตากออกมีประชากร 5,247 คน
พื้นที่องค์การบริหารส่วนตำบลตากออกประกอบไปด้วย 14 หมู่บ้าน แบ่งเป็นครอบคลุมเต็มพื้นที่ 7 หมู่บ้านได้แก่ บ้านปากร้องห้วยจี้ (หมู่ 1) บ้านสองกอง บ้านวังไม้ส้าน (หมู่ 9 และ 11) บ้านปากวัง บ้านใหม่แม่บอน บ้านใหม่สองกอง และครอบคลุมพื้นที่บางส่วน 7 หมู่บ้าน ได้แก่ บ้านปากร้องห้วยจี้ (หมู่ 2) บ้านสันป่าลาน (หมู่ที่ 3-5) บ้านตะฝั่งสูง และบ้านตากออก (หมู่ 13-14) ส่วนหมู่ที่ 6 ตลาดตรอกซอยเต็มพื้นที่อยู่ในเขตเทศบาลตำบลบ้านตาก มีพื้นที่รับผิดชอบ 83.60 ตารางกิโลเมตร
วัดเขาพระนิ่ม

วัดเขาพระนิ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าทอง อำเภอกาญจนดิษฐ์ จังหวัดสุราษฎร์ธานี
วัดเขาพระนิ่มตั้งวัดเมื่อ พ.ศ. 2347 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 ชื่อ "พระนิ่ม" มาจากบันทึกของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อครั้งเสด็จเมื่อ พ.ศ. 2478 ว่า องค์พระนอนในถ้ำ "เดิมนุ่มนิ่ม" อาจเป็นเพราะพระพุทธรูปภายในถ้ำมีความชื้นมาก เนื้อปูนจึงอ่อนยุ่ย หลักฐานทางโบราณคดีที่สำคัญ ได้แก่ พระพุทธรูปปูนปั้นจำนวนทั้งสิ้น 22 องค์ พระพุทธรูปไสยาสน์ 2 องค์ พระพุทธรูปปางป่าเลไลย์ 1 องค์ นอกนั้นเป็น พระพุทธรูปปางมารวิชัย มีเรื่องเล่าเกี่ยวกับพระพุทธรูปว่า สร้างมาตั้งแต่สมัยสร้างพระธาตุเมืองนครศรีธรรมราชผู้สร้างคือคหบดีผู้หนึ่ง ที่ได้เดินทางโดยเรือสำเภาบรรทุกทรัพย์สินเต็มลำเรือเพื่อไปสมทบสร้างพระธาตุเมืองนครศรีธรรมราช แต่เมื่อมาถึงกลางอ่าวบ้านดอนเกิดลมพายุจึงนำเรือเข้าไปหลบเคลื่อนลมที่ใกล้ภูเขาลูกหนึ่ง เหล่าบริวารได้สำรวจพบเกาะพบเพิงถ้ำ เศรษฐีจึงจนำทรัพย์สินทั้งหมดสร้างพระพุทธรูปเป็นจำนวนมากขึ้นในบริเวณเพิงถ้ำดังกล่าว เมื่อเวลาผ่านไปนานจึงได้มีชาวประมงมาพบถ้ำนี้ และเมื่อกดมือลงพระพุทธรูปไสยาสน์ก็พบว่านิ่มมือ จึงเรียกว่า "ถ้ำพระนิ่ม" และเมื่อมีวัดขึ้นภายหลังก็เรียกชื่อว่า "วัดเขาพระนิ่ม"
กรมศิลปากรประกาศขึ้นทะเบียนโบราณสถานเขาพระนิ่ม เมื่อ พ.ศ. 2480 และประกาศกำหนดเขตโบราณสถานเมื่อ พ.ศ. 2528 ครอบคลุมภูเขาพระนิ่มทั้งลูกและปริมณฑล 20 เมตร (คือห่างจากภูเขาออกมาอีก 20 เมตร) 
บริเวณทางขึ้นถ้ำมีบันไดพญานาค ปัจจุบันได้มีการก่อสร้างพิพิธภัณฑ์อยู่บนภูเขา นอกเหนือจากพระพุทธรูปภายในถ้ำ มีเจดีย์ระหว่างคูหาแรกกับคูหาที่ 2 ตรงกลางถ้ำมีเจดีย์สี่เหลี่ยมย่อมุมไม้สิบสองขนาดเล็กฐานชั้นล่างเป็นฐานสิงห์กลางท้องไม้เจาะซุ้มองค์ระฆังขนาดเล็กรองรับปลียอดเป็นศิลปกรรมท้องถิ่นสมัยรัตนโกสินทร์
องค์การบริหารส่วนตำบลตากตก

องค์การบริหารส่วนตำบลตากตก เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1-3, 11 และบางส่วนของหมู่ที่ 4-10 ของตำบลตากตก (เฉพาะนอกเขตเทศบาลตำบลบ้านตาก) อำเภอบ้านตาก จังหวัดตากเดิมมีฐานะเป็นสภาตำบลตากตกใน พ.ศ. 2517 ก่อนที่จะยกฐานะเป็นองค์การบริหารส่วนตำบลตากตกในวันที่ 25 ธันวาคม พ.ศ. 2539 ปัจจุบันเขตองค์การบริหารส่วนตำบลตากตกมีประชากร 3,352 คน
พื้นที่องค์การบริหารส่วนตำบลตากตกประกอบไปด้วย 11 หมู่บ้าน แบ่งเป็นครอบคลุมเต็มพื้นที่ 4 หมู่บ้านได้แก่ บ้านหนองชะลาบ บ้านหินโค้ว บ้านหนองงิ้ว บ้านใหม่หนองน้ำพัฒนา และครอบคลุมพื้นที่บางส่วน 7 หมู่บ้าน ได้แก่ บ้านแพะ บ้านหนองน้ำ บ้านน้ำปุ บ้านตากตก (หมู่ที่ 7-8,10) และบ้านท่านา มีพื้นที่รับผิดชอบ 59.50 ตารางกิโลเมตร
สมาคมฟุตบอลเซนต์คิตส์และเนวิส

สมาคมฟุตบอลเซนต์คิตส์และเนวิส  เป็นหน่วยงานที่กำกับดูแลฟุตบอลในเซนต์คิตส์และเนวิส มีสำนักงานใหญ่ตั้งอยู่ที่บาสแตร์ ก่อตั้งขึ้นเมื่อปี พ.ศ. 2475 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในเซนต์คิตส์และเนวิสรวมถึงฟุตบอลทีมชาติเซนต์คิตส์และเนวิส
วัดพัฒนาราม (จังหวัดสุราษฎร์ธานี)

วัดพัฒนาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี
วัดพัฒนารามตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2444 ผู้สร้างวัดพัฒนาราม คือหลวงพ่อพัฒน์ นารโท เดิมท่านอยู่ที่วัดพระโยค ที่ดินที่สร้างวัด เดิมเป็นป่าช้าของวัดพระโยค เมื่อแรกสร้างใช้ชื่อว่า วัดใหม่ ต่อมาเมื่อท่านมรณภาพ จึงได้มีการเปลี่ยนชื่อวัดเพื่อระลึกถึงท่านผู้สร้างว่า "วัดพัฒนาราม" วัดพัฒนารามเป็นวัดที่สร้างขึ้นในระยะเวลาใกล้เคียงกับการตั้งเมืองสุราษฎร์ธานีที่บ้านดอนซึ่งในสมัยพระบาทสมเด็จพระจอมเกล้าเจ้าอยู่หัวได้โปรดให้ย้ายเมืองท่าทองมาตั้งที่บ้านดอน เดิมวัดพัฒนารามเป็นที่ถือน้ำพระพิพัฒน์สัตยาของทางราชการตั้งแต่วัดเริ่มสร้างเสร็จมาจนถึง พ.ศ. 2475 ภายหลังเปลี่ยนแปลงการปกครองจึงได้ยกเลิก
อาคารเสนาสนะ ได้แก่ พระอุโบสถสร้าง เมื่อ พ.ศ. 2440 เป็นอาคารก้อนอิฐถือปูน กว้าง 13 เมตร ยาว 22 เมตร ภายในประดิษฐานพระพุทธรูปทรงเครื่องปางมารวิชัย ขนาบข้างด้วยพระพุทธรูปทรงเครื่องปางอุ้มบาตรและปางห้ามสมุทรด้านละ 1 องค์ เหนือบานหน้าต่างเขียนภาพจิตรกรรมฝาผนังเรื่องพุทธประวัติ นอกพระอุโบสถมีซุ้มเสมา 8 ซุ้ม
สมาคมฟุตบอลเซนต์ลูเชีย

สมาคมฟุตบอลเซนต์ลูเชีย  เป็นหน่วยงานที่กำกับดูแลฟุตบอลในเซนต์ลูเชีย มีสำนักงานใหญ่ตั้งอยู่ที่แคสตรีส์ ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในเซนต์ลูเชียรวมถึงฟุตบอลทีมชาติเซนต์ลูเชีย
คณะกรรมการฟุตบอลแซ็ง-มาร์แต็ง

คณะกรรมการฟุตบอลแซ็ง-มาร์แต็ง  เป็นสหพันธ์ฟุตบอลอย่างเป็นทางการของฝรั่งเศสที่กำกับดูแลฟุตบอลในแซ็ง-มาร์แต็งซึ่งมีพื้นที่ตั้งอยู่เป็นครึ่งหนึ่งของเกาะเซนต์มาร์ตินและดูแลฟุตบอลในเกาะแซ็ง-บาร์เตเลมี แม้ว่าแซ็ง-บาร์เตเลมีจะมีคณะกรรมการฟุตบอลแซ็ง-บาร์เตเลมีเป็นของตัวเองก็ตาม คณะกรรมการฟุตบอลแซ็ง-มาร์แต็งมีสำนักงานใหญ่ตั้งอยู่ที่มารีโก ก่อตั้งขึ้นเมื่อปี พ.ศ. 2529 เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในอาณานิคมแซ็ง-มาร์แต็งและแซ็ง-บาร์เตเล รวมถึงฟุตบอลทีมชาติแซ็ง-มาร์แต็ง
สหพันธ์ฟุตบอลเซนต์วินเซนต์และเกรนาดีนส์

สหพันธ์ฟุตบอลเซนต์วินเซนต์และเกรนาดีนส์ (หรือ SVGFF) เป็นหน่วยงานที่กำกับดูแลฟุตบอลในประเทศเซนต์วินเซนต์และเกรนาดีนส์ มีสำนักงานใหญ่ตั้งอยู่ที่คิงส์ทาวน์ ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศเซนต์วินเซนต์และเกรนาดีนส์รวมถึงฟุตบอลทีมชาติเซนต์วินเซนต์และเกรนาดีนส์
สมาคมฟุตบอลซินต์มาร์เติน

สมาคมฟุตบอลซินต์มาร์เติน  เป็นหน่วยงานที่กำกับดูแลฟุตบอลในซินต์มาร์เติน มีสำนักงานใหญ่ตั้งอยู่ที่ฟีลิปส์บืร์ค ก่อตั้งขึ้นเมื่อปี พ.ศ. 2529 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในซินต์มาร์เตินรวมถึงฟุตบอลทีมชาติซินต์มาร์เติน
สมาคมฟุตบอลซูรินาม

สมาคมฟุตบอลซูรินาม  เป็นหน่วยงานที่กำกับดูแลฟุตบอลในประเทศซูรินาม มีสำนักงานใหญ่ตั้งอยู่ที่ปารามารีโบ ก่อตั้งขึ้นเมื่อปี พ.ศ. 2463 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศซูรินามรวมถึงฟุตบอลทีมชาติซูรินาม
สมาคมฟุตบอลตรินิแดดและโตเบโก

สมาคมฟุตบอลตรินิแดดและโตเบโก (หรือ TTFA) เป็นหน่วยงานที่กำกับดูแลฟุตบอลในประเทศตรินิแดดและโตเบโก มีสำนักงานใหญ่ตั้งอยู่ที่คูวา ก่อตั้งขึ้นเมื่อปี พ.ศ. 2451 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศตรินิแดดและโตเบโกรวมถึงฟุตบอลทีมชาติตรินิแดดและโตเบโก
สมาคมฟุตบอลหมู่เกาะเติกส์และเคคอส

สมาคมฟุตบอลหมู่เกาะเติกส์และเคคอส  เป็นหน่วยงานที่กำกับดูแลฟุตบอลในหมู่เกาะเติกส์และเคคอส มีสำนักงานใหญ่ตั้งอยู่ที่คอคเบิร์นทาวน์ ก่อตั้งขึ้นเมื่อปี พ.ศ. 2539 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในหมู่เกาะเติกส์และเคคอสรวมถึงฟุตบอลทีมชาติหมู่เกาะเติกส์และเคคอส
สหพันธ์ฟุตบอลหมู่เกาะเวอร์จินของสหรัฐ

สหพันธ์ฟุตบอลหมู่เกาะเวอร์จินของสหรัฐ  เป็นหน่วยงานที่กำกับดูแลฟุตบอลในหมู่เกาะเวอร์จินของสหรัฐ มีสำนักงานใหญ่ตั้งอยู่ที่คริสเตียนสเตด ก่อตั้งขึ้นเมื่อปี พ.ศ. 2530 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในหมู่เกาะเวอร์จินของสหรัฐรวมถึงฟุตบอลทีมชาติหมู่เกาะเวอร์จินของสหรัฐ
ศูนย์วิทยาศาสตร์มาเก๊า

ศูนย์วิทยาศาสตร์มาเก๊า หรือ ศูนย์วิทยาศาสตร์อ้าวเหมิน (#เปลี่ยนทาง ;) เป็นศูนย์วิทยาศาสตร์ในเขตแซ มาเก๊า ประเทศจีน
อาคารหลักมีรูปทรงกรวยอสมมาตรที่โดดเด่น มีทางเดินบันไดวนรอบห้องโถงขนาดใหญ่ ห้องนิทรรศการต่าง ๆ รายรอบตามทางเดิน ซึ่งส่วนใหญ่ประกอบด้วยการจัดแสดงแบบมีส่วนร่วม (ปฏิสัมพันธ์) ที่มุ่งเป้าไปที่การศึกษาด้านวิทยาศาสตร์ นอกจากนี้ยังมีท้องฟ้าจำลองพร้อมเครื่องฉายภาพ 3 มิติและภาพยนตร์ออมนิแมกซ์ (Omnimax) ตัวอาคารอยู่ในตำแหน่งที่โดดเด่นริมทะเลและปัจจุบันเป็นแลนด์มาร์คของมาเก๊า สามารถมองเห็นได้เมื่อลงเรือข้ามฟากจากฮ่องกง
ประวัติ.
โครงการสร้างศูนย์วิทยาศาสตร์เกิดขึ้นในปี พ.ศ. 2544 และแล้วเสร็จในปี พ.ศ. 2552 อาคารได้รับการออกแบบโดย Pei Partnership Architects ในกำกับของไอ. เอ็ม. เพ และเริ่มก่อสร้างในปี พ.ศ. 2549 วิศวกรโครงสร้างคือ บริษัทเลสลี อี. โรเบิร์ตสัน (Leslie E. Robertson Associates) ศูนย์แห่งนี้เปิดในเดือนธันวาคม พ.ศ. 2552 โดยหู จิ่นเทา ประธานาธิบดีจีนและเลขาธิการพรรคคอมมิวนิสต์
ศูนย์เกิดไฟไหม้เมื่อวันที่ 20 พฤศจิกายน พ.ศ. 2558 เกิดขึ้นจากงานเชื่อมที่ชั้นบนสุดของอาคาร
รายชื่อผลงานเพลงของเจย์บี

เจย์บี (อักษรโรมัน: JAY B, #เปลี่ยนทาง) หรือ อิม แจบ็อม ศิลปิน นักแต่งเพลง นักเต้น และ นักแสดงชาวเกาหลีใต้ เปิดตัวในฐานะศิลปินดูโอ้ชาย เจเจโปรเจกต์ (JJ Project) เมื่อปี ค.ศ. 2012 และต่อมาในปี ค.ศ. 2014 เจย์บีได้เข้าร่วมเป็นหนึ่งในสมาชิกของวงบอยแบนด์ภายใต้สังกัด เจวายพีเอนเตอร์เทนเมนต์ อย่าง ก็อตเซเวน (GOT7) ในปี ค.ศ. 2021 สมาชิกทั้ง 7 คนของก็อตเซเวนตัดสินใจไม่ต่อสัญญากับเจวายพีเอนเตอร์เทนเมนต์ 
เจย์บี ได้ใช้ชื่อ เดฟ (Def.) หรือ เดฟโซล (Defsoul) เป็นนามปากกาในการทำเพลงต่าง ๆ ของตนเอง นอกจากนี้ เจย์บี ยังมีทีมที่รวมศิลปินและโปรดิวเซอร์ไว้เพื่อร่วมกันทำเพลงอย่าง ออฟชอร์ (õffshore) และมีการปล่อยอีพีร่วมกันเป็นครั้งคราว
อำนาจ/ราคะ ใครจะหยุดได้

อำนาจ/ราคะ ใครจะหยุดได้ หรือ อะโฟนเซนฟลาวเออร์  เป็นภาพยนตร์อิงประวัติศาสตร์อีโรติกของเกาหลีใต้ปี พ.ศ. 2551 กำกับการแสดงโดย ยู ฮาและนำแสดงโดย โจ อิน ซ็อง, จู จิน-โม และ ซง จี-ฮโย ภาพยนตร์อิงประวัติศาสตร์มีเหตุการณ์เกิดขึ้นในสมัยราชวงศ์โครยอและอิงบางส่วนมาจากการครองราชย์ของพระเจ้าคงมินแห่งโครยอ (ค.ศ. 1330–1374) แต่ก็ไม่ได้นำเสนอข้อเท็จจริงทางประวัติศาสตร์อย่างถูกต้อง เนื้อเรื่องเป็นเรื่องราวความขัดแย้งเกี่ยวกับการละเมิดระเบียบของราชวงศ์และการแสวงหาความรักของตัวละคร
เข้าฉายในเกาหลีใต้เมื่อวันที่ 30 ธันวาคม พ.ศ. 2551 และเป็นภาพยนตร์ที่มีผู้เข้าชมมากที่สุดเป็นอันดับ 6 ของปี พ.ศ. 2551 โดยมียอดจำหน่ายบัตรเข้าชม 3,772,976 ใบ
โจ โรดัน

โจเซฟ ปีเตอร์ โรดัน (เกิด 22 ตุลาคม ค.ศ. 1997) เป็นนักฟุตบอลอาชีพชาวเวลส์ ปัจจุบันเล่นในตำแหน่งเซนเตอร์แบ็กให้กับลีดส์ยูไนเต็ด และทีมชาติเวลส์
โรดันมาจากทีมเยาวชนของสวอนซีซิตีและลงเล่นให้กับทีมชุดใหญ่ของสโมสรทั้งสิ้น 54 นัดก่อนที่จะย้ายไปทอตนัมฮอตสเปอร์ในเดือนมิถุนายน ค.ศ. 2020
สโมสรอาชีพ.
สวอนซีซิตี.
โรดันเติบโตที่แลงกีเฟลัชในสวอนซีและเป็นสมาชิกผู้ถือบัตรเข้าชมเกมประจำฤดูกาลของสวอนซีซิตี เขาได้เข้าร่วมทีมเยาวชนของสโมสรในวัยแปดปีเมื่อ ค.ศ. 2005 เขาเซ็นสัญญาอาชีพฉบับแรกในเดือนกรกฎาคม ค.ศ. 2015 และมีชื่อเป็นตัวสำรองในทีมชุดใหญ่ครั้งแรกในเดือนมกราคม ค.ศ. 2016 ในเอฟเอคัพนัดที่พบกับออกซ์ฟอร์ดยูไนเต็ด ต่อมาเขามีชื่อเป็นตัวสำรองในเกมพรีเมียร์ลีกครั้งแรกในนัดที่ออกไปเยือนอาร์เซนอลที่เอมิเรตส์สเตเดียมในเดือนตุลาคม ค.ศ. 2017 โรดันเคยทำหน้าที่เป็นกัปตันทีมของสวอนซีรุ่นอายุไม่เกิน 23 ปีในนัดที่ชนะเชลเทนนัมทาวน์ 2–1 ในอีเอฟแอลโทรฟีเมื่อวันที่ 15 สิงหาคม ค.ศ. 2017
วันที่ 30 มกราคม ค.ศ. 2018 เขาถูกปล่อยยืมตัวให้กับเชลเทนนัมทาวน์ในลีกทูจนจบฤดูกาล 2017–18 ผู้จัดการทีม แกรี จอห์นสัน กล่าวว่า "เราได้เฝ้าดูการเล่นของเขาและเขาเป็นผู้เล่นที่มีคุณภาพอย่างไม่ต้องสงสัย"
โรดันกลับสู่สวอนซีและได้ลงเล่นให้แก่ทีมชุดใหญ่ของสโมสรในอีเอฟแอลแชมเปียนชิป ฤดูกาล 2018–19 ภายใต้การคุมทีมของแกรแฮม พอตเตอร์ ต่อมาภายใต้การคุมทีมของสตีฟ คูเปอร์ เขาได้ลงเล่นในฤดูกาลนั้นทั้งสิ้น 21 นัด
ทอตนัมฮอตสเปอร์.
โรดันเซ็นสัญญาห้าปีกับทอตนัมฮอตสเปอร์ในพรีเมียร์ลีกเมื่อวันที่ 16 ตุลาคม ค.ศ. 2020 ด้วยค่าตัวราว 11 ล้านปอนด์ เขาลงเล่นในพรีเมียร์ลีกให้แก่ทอตนัมฮอตสเปอร์ครั้งแรกเมื่อวันที่ 26 ตุลาคม ค.ศ. 2020 โดยลงเล่นเป็นตัวสำรองแทนที่ซน ฮึง-มินในนาทีที่ 93 ช่วยให้ทีมบุกไปเอาชนะเบิร์นลีย์ 1–0 เขาลงเล่นเป็นตัวจริงให้แก่สโมสรครั้งแรกในนัดที่ออกไปเยือนเชลซีเมื่อวันที่ 29 พฤศจิกายน โดยเป็นการลงเล่นแทนโตบี อัลเดอร์เวเริลด์ที่บาดเจ็บ นัดนั้นจบลงด้วยผลเสมอ 0–0
ทีมชาติ.
โรดันมีชื่อติดทีมชาติเวลส์ชุดใหญ่ครั้งแรกในเดือนพฤษภาคม ค.ศ. 2018 ในเกมกระชับมิตรที่จะพบกับเม็กซิโก อย่างไรก็ตาม เขาถูกตัดชื่อออกในภายหลัง ต่อมาเขามีชื่อติดทีมชาติครั้งแรกสำหรับเกมการแข่งขันในเดือนกันยายน ค.ศ. 2019 ในนัดที่พบกับอาเซอร์ไบจาน เขาได้ลงเล่นในนามทีมชาติครั้งแรกในนัดนั้นเลย โดยได้ลงเล่นครบ 90 นาที ช่วยให้ทีมเอาชนะ 2-1 ต่อมาในเดือนพฤษภาคม ค.ศ. 2021 เขามีชื่อติดทีมชาติเวลส์สำหรับการแข่งขันฟุตบอลชิงแชมป์แห่งชาติยุโรป 2020
รูปแบบการเล่น.
โรดันเป็นเซ็นเตอร์แบ็กที่เล่นบอลได้ดี เขามักถูกนำไปเปรียบเทียบกับฟีกาโย โทโมรี
ชีวิตส่วนตัว.
พ่อของเขา เครี เคยเล่นให้แก่บาสเกตบอลทีมชาติเวลส์ ส่วนปู่ของเขา ปีเตอร์ และลุง คริส เคยเป็นนักฟุตบอลอาชีพมาก่อน
ปรมินทร์ อินโสม

ปรมินทร์ อินโสม (ชื่อเล่น หนึ่ง) เป็นนักธุรกิจ และโปรแกรมเมอร์ผู้ก่อตั้งบริษัทบริษัท สตางค์ คอร์ปอเรชั่น จำกัด เป็นกระดานซื้อขายสินทรัพย์ดิจิทัลแห่งแรกของคนไทย ที่ให้บริการแลกเปลี่ยนคริปโทเคอร์เรนซี และเป็นผู้คิดค้นเหรียญคริปโตเคอเรนซี่ FIRO นอกจากนั้นยังได้รับรางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ในปี พ.ศ. 2559 ในส่วนของกระดานเทรดสินทรัพย์ดิจิทัล 
ประวัติ.
ปรมินทร์ อินโสม จบการศึกษาจากโรงเรียนปทุมคงคา และศึกษาต่อในระดับปริญญาตรีที่สถาบันเทคโนโลยีพระจอมเกล้าเจ้าคุณทหารลาดกระบัง ในสาขาวิศวกรรมคอมพิวเตอร์ (เกียรตินิยมอันดับ 2) ระดับปริญญาโทที่มหาวิทยาลัยจอนส์ฮอปกินส์ สหรัฐอเมริกา ในด้านความมั่นคงปลอดภัยสารสนเทศ และ มหาวิทยาลัยสแตนฟอร์ด สาขานโยบายระหว่างประเทศ 
หลังจากจบการศึกษาในปี พ.ศ. 2557 ปรมินทร์ได้ทำงานอยู่ซิลิคอนแวลลีย์ ที่รัฐแคลิฟอร์เนีย และได้พัฒนาเหรียญคริปโตเคอเรนซี่ที่มีบล็อกเชนเป็นของตัวเอง โดยใช้ชื่อว่าซีคอยน์ (Zcoin) ขึ้นมา หลังจากนั้นเปลี่ยนชื่อเป็น FIRO ซึ่งเป็นผลงานวิทยานิพนธ์ในระหว่างเรียน ในปี 2559 เขาได้รางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ ในส่วนของกระดานเทรดสินทรัพย์ดิจิทัล และได้นำผลงานแข่งขันมาพัฒนาต่อในชื่อ Thai Digital Asset Exchange (TDAX) ต่อมาได้พัฒนาศูนย์กลางให้บริการสินทรัพย์ดิจิทัล ในชื่อ Satang ภายใต้บริษัท สตางค์ คอร์ปอเรชั่น จำกัด หลังจากนั้น ได้ขายบริษัทดังกล่าวด้วยมูลค่าหลายพันล้านบาทให้กับทางธนาคารกสิกรไทย 
หลังจากขายบริษัท สตางค์ คอร์ปอเรชั่น จำกัด ไปแล้วเขายังดำเนินธุรกิจที่เกี่ยวข้องกับเทคโนโลยีบล็อกเชนในนามบริษัท บริษัท สตางค์ เทคโนโลยี จำกัด
ฟีโร

ฟีโร  ชื่อเดิม Zcoin เป็นคริปโทเคอร์เรนซี ที่มีเป้าหมายในการเข้ารหัสเพื่อเพิ่มความเป็นส่วนตัวในการใช้งานแตกต่างจากคริปโทเคอร์เรนซีอื่นเช่นบิตคอยน์
ประวัติ.
ในปี พ.ศ. 2557 ปรมินทร์ อินโสม ได้เขียนงานวิจัยในเรื่องของคริปโทเคอร์เรนซีระหว่างที่กำลังศึกษาต่อในระดับปริญญาโทที่มหาวิทยาลัยจอนส์ฮอปกินส์โดยพัฒนาในรูปแบบของโปรโตคอลซีโรคอยน์ (Zerocoin protocol) ภายใต้ชื่อ "Moneta" และได้เปิดตัวให้นักลงทุนในวันที่ 28 กันยายน พ.ศ. 2559
ในวันที่ 20 กุมภาพันธ์ 2560 ได้เกิดการโจมตีโดยมีการสร้างโทเคนปลอมจำนวน 370,000 เหรียญ มีราคาขายกว่า 400 บิตคอยน์ ซึ่งการโจมตีนี้แตกต่างจากการโจมตีของเครือข่ายอีเธอเรียมในช่วงกิจกรรม DAO ที่ไม่การขโมยเหรียญเกิดขึ้น ภายหลังทีมงานได้แก้ไขโดยการขอความเห็นจากผู้ใช้งานในเครือข่าย และมีมติเป็นเอกฉันว่าจะไม่ทำลายเหรียญดังกล่าวเหมือนอีเธอเรียม
ในเดือนตุลาคม 2563 ได้เปลี่ยนชื่อเป็นฟีโร (Firo) และได้มีการพยายามโจมตีมูลค่ากว่า 51% ในเดือนมกราคม 2564 แต่สามารถแก้ไขสถานการณ์ดังกล่าวได้อย่างทันที
โรงพยาบาลร้อยเอ็ด

โรงพยาบาลร้อยเอ็ด เป็นโรงพยาบาลศูนย์ประจำจังหวัดร้อยเอ็ด ขนาด 820 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 111 ถนนรณชัยชาญยุทธ ตำบลในเมือง อำเภอเมืองร้อยเอ็ด จังหวัดร้อยเอ็ด และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม
ประวัติ.
โรงพยาบาลร้อยเอ็ด ก่อตั้งครั้งแรกในวันที่ 5 กันยายน 2483 บริเวณที่ดินสโมสรเสือป่า เนื้อที่ 45 ไร่ 2 งาน 45 ตารางวา ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลร้อยเอ็ดขึ้นเป็น โรงพยาบาลศูนย์ร้อยเอ็ด เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุข
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลร้อยเอ็ด ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลร้อยเอ็ด ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD) เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลร้อยเอ็ด
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลร้อยเอ็ด จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
การรับบุคคลเข้าศึกษาในหลักสูตรแพทยศาสตรบัณฑิต.
คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่
โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร
โรงพยาบาลกาฬสินธุ์

โรงพยาบาลกาฬสินธุ์ เป็นโรงพยาบาลประจำจังหวัดกาฬสินธุ์ ขนาด 540 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 283 ถนนกาฬสินธุ์ อำเภอเมือง จังหวัดกาฬสินธุ์ และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม
ประวัติ.
โรงพยาบาลกาฬสินธุ์ ก่อตั้ง พ.ศ. 2493 เพื่อรองรับผู้ป่วยหนักที่ถูกส่งต่อมารักษา 18 อำเภอในจังหวัดกาฬสินธุ์ จากโรงพยาบาลชุมชน 17 แห่ง และสถานีอนามัยตำบลกว่า 600 แห่ง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลกาฬสินธุ์ ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD) เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลกาฬสินธุ์
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลกาฬสินธุ์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
การรับบุคคลเข้าศึกษาในหลักสูตรแพทยศาสตรบัณฑิต.
คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่
โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร
ช็อง ชัน-อู

ช็อง ชัน-อู (เกาหลี: ; เกิด 26 มกราคม ค.ศ. 1998) หรือที่รู้จักกันในชื่อ ชัน-อู (Chanwoo) และรู้จักกันด้วยชื่อในวงการว่า ชัน (Chan) เป็นนักร้องและนักแสดงชาวเกาหลีใต้ เขาเป็นสมาชิกของไอคอน ภายใต้สังกัด 143 Entertainment เขามีชื่อเสียงจากการแสดงเป็นรุ่นน้องของอี มิน-โฮ ทั้งในเรื่อง "รักฉบับใหม่หัวใจ 4 ดวง" (2009) และ "วุ่นรักทายาทพันล้าน" (2013)
พิพิธภัณฑ์อวกาศฮ่องกง

พิพิธภัณฑ์อวกาศฮ่องกง เป็นพิพิธภัณฑ์ดาราศาสตร์และอวกาศที่ตั้งอยู่ในจิ๊มซ้าโจ๋ย ฮ่องกง เปิดเมื่อวันที่ 8 ตุลาคม พ.ศ. 2523 บริหารงานโดยกรมบริการด้านสันทนาการและวัฒนธรรมของรัฐบาลฮ่องกง อาคารโดดเด่นสะดุดตา สำหรับรูปทรงครึ่งวงกลมซึ่งมีท้องฟ้าจำลองเป็นแห่งเดียวในฮ่องกง สิ่งอำนวยความสะดวกหลักของพิพิธภัณฑ์ตั้งอยู่ในอาคารถัดจากท้องฟ้าจำลองซึ่งจัดแสดงข้อมูลเกี่ยวกับระบบสุริยะ จักรวาลวิทยา และการบินในอวกาศ สามารถเข้าถึงได้จากถนน Salisbury โดยอยู่ติดกับศูนย์วัฒนธรรมฮ่องกง พิพิธภัณฑ์ศิลปะฮ่องกง และหอนาฬิกาจิ๊มซ้าโจ๋ย นอกจากนี้ พิพิธภัณฑ์วิทยาศาสตร์ฮ่องกงและพิพิธภัณฑ์ประวัติศาสตร์ฮ่องกงยังตั้งอยู่ในจิ๊มซ้าโจ๋ย
นิทรรศการ.
เนื่องจากนิทรรศการส่วนใหญ่ในพิพิธภัณฑ์อวกาศเป็นแบบมีส่วนร่วม (ปฏิสัมพันธ์) จึงมีการจัดแสดงที่มีคุณค่าทางประวัติศาสตร์ค่อนข้างน้อย อย่างไรก็ตาม ตั้งแต่ปี พ.ศ. 2562 พิพิธภัณฑ์มีการจัดแสดงทางประวัติศาสตร์อย่างน้อย 17 รายการ ตั้งแต่ปี พ.ศ. 2524 พิพิธภัณฑ์เริ่มซื้อชิ้นส่วนอุกกาบาต เช่น อุกกาบาตแร่เหล็ก, อุกกาบาตโปร่งแสง (พาลาสไซต์) และอุลกมณี ในปี พ.ศ. 2526 พิพิธภัณฑ์อวกาศได้ซื้อแอสโตรแลบของอินเดีย (อุปกรณ์สำหรับใช้วัดหาตำแหน่งของวัตถุท้องฟ้า) ในเดือนพฤษภาคม 2543 ธงของฮ่องกงซึ่งประดับไว้ในเสินโจว 1 ซึ่งเป็นยานอวกาศเสินโจวไร้คนขับลำแรกจากประเทศจีนได้จัดแสดงในพิพิธภัณฑ์ ในเดือนกรกฎาคมปีเดียวกันนั้น ใบรับรองชื่อดาวเคราะห์น้อย 3297 "Hong Kong" ก็ถูกจัดแสดงด้วยเช่นกัน ในปี 2017 Yang Liwei บุคคลแรกที่ส่งไปยังโครงการอวกาศจีน บริจาคชุดทำงานให้กับพิพิธภัณฑ์อวกาศ
สิ่งอำนวยความสะดวก.
พิพิธภัณฑ์มีสองปีก คือ ปีกตะวันออกและปีกตะวันตก อดีตประกอบด้วยศูนย์กลางของท้องฟ้าจำลองของพิพิธภัณฑ์ซึ่งมีโครงสร้างโดมรูปไข่ ด้านล่างเป็นโรงละครอวกาศสแตนลีย์ โฮ หอวิทยาศาสตร์อวกาศ เวิร์กช็อป และสำนักงาน ฝั่งตะวันตกเป็นที่ตั้งของ Hall of Astronomy, ห้องโถงบรรยาย, ร้านขายของที่ระลึกและสำนักงาน 
โดมรูปไข่ของท้องฟ้าจำลองครอบคลุมพื้นที่กว่า 8,000 ตารางเมตร ทำให้เป็นแลนด์มาร์กที่มีชื่อเสียงในฮ่องกง เป็นท้องฟ้าจำลองท้องถิ่นแห่งแรกที่ส่งเสริมดาราศาสตร์และวิทยาศาสตร์อวกาศให้เป็นที่นิยม เครื่องฉายดาวด้วยคอมพิวเตอร์ในโดมท้องฟ้าจำลองของพิพิธภัณฑ์อวกาศสามารถฉายดาว 8,000 ดวงบนจอรูปโดม 
นอกจากนี้ยังมีนิทรรศการการจำลองส่วนปลายและห้องนักบินของกระสวยอวกาศอีกด้วย
ห้องโถงนิทรรศการ.
พิพิธภัณฑ์อวกาศฮ่องกงมีห้องจัดแสดงนิทรรศการตามธีม 2 ห้อง ได้แก่ Hall of Space Science และ Hall of Astronomy บนพื้นดินและชั้น 1 ตามลำดับ การจัดแสดงแบบมีส่วนร่วมที่โดดเด่นช่วยให้ผู้เยี่ยมชมได้เรียนรู้ผ่านชุดประสบการณ์ความบันเทิงและการศึกษา
ประวัติ.
แนวคิดของท้องฟ้าจำลองถูกเสนอครั้งแรกในปี พ.ศ. 2504 โดยสภาเทศบาลนคร สิบปีต่อมากรมบริการเมือง (USD) ได้จัดตั้งคณะทำงานเพื่อศึกษาประสบการณ์ในต่างประเทศในการจัดตั้งท้องฟ้าจำลอง การศึกษานี้มีวัตถุประสงค์เพื่อวางรากฐานสำหรับการก่อตั้งพิพิธภัณฑ์อวกาศฮ่องกงในอนาคต รัฐบาลฮ่องกงตัดสินใจสร้างพิพิธภัณฑ์ที่จิ๊มซ้าโจ๋ยและเชิญนายโจเซฟ หลิวเป็นที่ปรึกษาท้องฟ้าจำลอง ในปีพ.ศ. 2517 กรมบริการเมืองได้ลงนามในสัญญากับบริษัทคาร์ล ไซส์ (Carl Zeiss) เพื่อซื้อระบบท้องฟ้าจำลองและอุปกรณ์อื่น ๆ มูลค่า 3,050,000 เหรียญฮ่องกง
เริ่มการก่อสร้างในปี พ.ศ. 2520 และพิพิธภัณฑ์เปิดเมื่อวันที่ 8 ตุลาคม พ.ศ. 2523 พิพิธภัณฑ์แห่งนี้มีท้องฟ้าจำลองด้วยคอมพิวเตอร์แห่งแรกของโลก ในปีงบประมาณ 2551-2552 มีผู้เข้าชมพิพิธภัณฑ์ประมาณ 590,000 คน 
ในปี พ.ศ. 2558 ปิดชั่วคราวเพื่อดำเนินงานปรับปรุง ท้องฟ้าจำลองปิดให้บริการในวันที่ 5 ตุลาคม และเปิดอีกครั้งในวันที่ 25 เมษายน พ.ศ. 2561
วัดปทุมทองสุทธาราม

วัดปทุมทองสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยม่วง อำเภอกำแพงแสน จังหวัดนครปฐม ที่ดินตั้งวัดมีเนื้อที่ 41 ไร่ 2 งาน 99 ตารางา
นายเรียบ ปาทอง ชาวบ้านหนองสะแก ได้ทำเรื่องขอตั้ง สำนักสงฆ์บ้านหนองสะแก จึงได้ไปนิมนต์พระสงวน นาคสโม มาดูแลพระสงฆ์ ต่อมาขอตั้งวัดจนได้รับอนุญาตตั้งวัดเมื่อวันที่ 21 มกราคม พ.ศ. 2501 ได้รับพระราชทานวิสุงคามสีมา เมื่อ พ.ศ. 2516 ผูกพัทธสีมาเมื่อ พ.ศ. 2532
ในช่วงแรกที่ก่อตั้งวัดนั้นมีเพียงศาลาการเปรียญ 1 หลัง โบสถ์จำลอง 1 หลัง ต่อมาพระครูปทุมธาดา เจ้าอาวาสรูปแรก ได้บูรณะแและพัฒนาวัด ได้แก่ อุโบสถ 1 หลัง กุฏิสงฆ์ 5 หลัง ฌาปนสถาน 1 หลัง ศาลาการเปรียญ 1 หลัง หอระฆัง 1 หลัง ปูชนียวัตถุที่สำคัญ ได้แก่ พระประธานในอุโบสถ และพระจตุภาคี
วัดใหม่ชุมพล

วัดใหม่ชุมพล หรือ วัดใหม่ประชุมพล เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลนครหลวง อำเภอนครหลวง จังหวัดพระนครศรีอยุธยา
วัดใหม่ชุมพล หรือชาวบ้านเรียกสั้น ๆ ว่า วัดใหม่ สร้างขึ้นประมาณ พ.ศ. 2153–2171 ตามคำบอกเล่า วัดสร้างขึ้นในสมัยพระเจ้าทรงธรรมเมื่อคราวเสด็จไปนมัสการพระพุทธบาทสระบุรี ในครั้งนั้นจำเป็นต้องมาทางเรือโดยอาศัยเส้นทางแม่น้ำเจ้าพระยาผ่านขึ้นมาทางแม่น้ำป่าสักและต้องพักแรมกลางทาง จึงสั่งให้ข้าราชบริพารไปสำรวจดูสถานที่สร้างพระตำหนักประทับพักแรมก่อนข้าราชบริพารได้สำรวจดูสถานที่แล้วเห็นว่าบริเวณที่ที่จัดนครหลวงในปัจจุบัน เป็นสถานที่สมควรและเหมาะสมที่จะสร้างพระตำหนักจึงโปรดเกล้าให้สร้างพระตำหนักเสร็จเรียบร้อยแล้ว จึงให้แก้ไขสถานที่พักอาศัยนี้ให้เป็นวัดขึ้นแล้วขนานนามว่า "วัดใหม่ประชุมพล" วัดนี้ได้รับการบูรณปฏิสังขรณ์เมื่อ พ.ศ. 2436 ตรงกับสมัยรัชกาลที่ 5 และได้ประกาศขึ้นทะเบียนในราชกิจจานุเบกษาเล่ม 115 ตอนพิเศษ 37 ง วันที่ 19 พฤษภาคม 2541
ภายในวัดประกอบด้วยเจดีย์ย่อมุมไม้สิบสองฐานสูงเป็นประธานของวัด เป็นเจดีย์ที่มีรูปแบบที่สร้างในรัชกาลสมเด็จพระเจ้าปราสาททอง ภายในกรุของเจดีย์ฝาผนังตั้งแต่พื้นถึงเพดานเขียนเป็นลวดลายพุ่มข้าวบิณฑ์และรูปดวงดารา มีอุโบสถตั้งอยู่ทางด้านหน้าเจดีย์ประธานเป็นอาคารที่ได้รับการบูรณะขึ้นใหม่บนรากฐานอาคารเดิม ส่วนวิหารสร้างอยู่ทางด้านทิศเหนือของวัด ภายในมีภาพจิตรกรรมฝาผนังเป็นภาพเทพชุมนุมวิทยาธร พระประธานเป็นพระพุทธรูปทรงเครื่อง นามว่า "หลวงพ่อทรงธรรม"
คอนคาแคฟโกลด์คัพ 2021 นัดชิงชนะเลิศ

คอนคาแคฟโกลด์คัพ 2021 นัดชิงชนะเลิศ เป็นนัดการแข่งขันที่ตัดสินหาทีมชนะเลิศในคอนคาแคฟโกลด์คัพ 2021 และเป็นการแข่งขันนัดชิงชนะเลิศครั้งที่ 16 ของคอนคาแคฟโกลด์คัพซึ่งเป็นการแข่งขันฟุตบอลของทีมชาติสมาชิกของคอนคาแคฟโกลด์คัพและทีมรับเชิญเพื่อหาทีมชนะเลิศของอเมริกาเหนือ อเมริกากลาง และแคริบเบียน การแข่งขันจัดขึ้นเมื่อวันที่ 1 สิงหาคม ค.ศ. 2021 ที่สนามกีฬาอะลีจันต์ที่พาราไดซ์ในสหรัฐ เป็นการพบกันระหว่างเจ้าภาพ สหรัฐ กับแชมป์เก่า เม็กซิโก
นี่เป็นการแข่งขันนัดชิงชนะเลิศครั้งที่ 7 ของโกลด์คัพที่สหรัฐกับเม็กซิโกพบกัน และเป็นครั้งที่สองติดต่อกันที่ทั้งคู่พบกัน จากนัดชิงชนะเลิศ 6 ครั้งก่อนหน้านี้ เม็กซิโกเป็นฝ่ายเอาชนะไปได้ 5 ครั้งในปี 1993, 1998, 2009, 2011 และ 2019 ในขณะที่สหรัฐเอาชนะได้เพียงครั้งเดียวในปี 2007
สนามแข่งขัน.
การแข่งขันนัดชิงชนะเลิศจะจัดขึ้นที่สนามกีฬาอะลีจันต์ที่เมืองพาราไดซ์ รัฐเนวาดา สหรัฐ ซึ่งตั้งอยู่ในเขตมหานครลาสเวกัส นี่เป็นครั้งแรกที่จะมีการแข่งขันนัดชิงชนะเลิศฟุตบอลรายการใหญ่ที่สนามแห่งนี้ซึ่งถูกสร้างขึ้นเพื่อใช้เป็นสนามเหย้าของทีมลาสเวกัสเรเดอส์ในเนชันแนลฟุตบอลลีก นอกจากนี้ ยังเป็นครั้งแรกที่มีการแข่งขันโกลด์คัพในเขตลาสเวกัส การแข่งขันครั้งนี้จะอนุญาตในมีผู้เข้าชมในสนามเต็มความจุหลังผ่อนคลายมาตรการ โดยคอนคาแคฟเริ่มขายบัตรเข้าชมเมื่อวันที่ 11 มิถุนายน ค.ศ. 2021 และบัตรขายหมดภายในเวลาเพียง 90 นาที
การแข่งขัน.
รายละเอียด.
<section begin=Final /><section end=Final />
<section begin=Lineups />
</includeonly><section end=Lineups />
ข้อมูลในการแข่งขัน
หมายเหตุ.
<templatestyles src="Reflist/styles.css" />
วัดกุฏิบางเค็ม

วัดกุฏิบางเค็ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเค็ม อำเภอเขาย้อย จังหวัดเพชรบุรี
สันนิษฐานกันว่าคือ วัดกาจับ เป็นวัดโบราณสมัยอยุธยาตอนปลาย หรือสมัยรัตนโกสินทร์ตอนต้นซึ่งถูกกองทัพพม่าทำลาย ประชาชนได้ย้ายโบราณวัตถุบางอย่างมาสร้างวัดขึ้นใหม่ เป็นวัดกุฏินี้ จัดตั้งเป็นวัดเมื่อ พ.ศ. 2375 ดำเนินการสร้างอุโบสถไม้สักแกะสลัก แกะสลักโดยนายระย่อมช่างเมืองเพชรบุรีทั้งหมดคนเดียว โดยนำไม้สักจากจังหวัดนครสวรรค์มาก่อสร้างในสมัยพระครูเกษมสุตคุณ (ชุ่ม) เป็นเจ้าอาวาส สร้างแล้วเสร็จในปี พ.ศ. 2473
อุโบสถเป็นอาคารไม้ขนาด 7 ห้อง เชิงฝาเป็นคอนกรีต ปรุงฝาไม้เป็นแผงห้องละ 1 แผง แต่ละแผงแกะสลักภาพเรื่องทศชาติชาดก มหาเวสสันดรชาดก และไซอิ๋ว รวม 21 แผง หน้าบันสร้างเป็นมุขประเจิด ลายหน้าบันด้านหน้าแกะสลักเป็นรูปเงินตราพระมหามงกุฏ ในสมัยพระบาทสมเด็จพระมงกุฎเกล้าเจ้าอยู่หัว ส่วนด้านหลังเป็นรูปเงินตราในสมัยรัชกาลพระบาทสมเด็จพระจุลจอมเกล้าเจ้าอยู่หัว โครงหลังคามีมุขประเจิดด้านหน้าและหลังละ 1 ชั้น ด้านข้างมีตับหลังคาปีกนกลาดลง 2 ชั้น เครื่องลำยองเป็นไม้แกะสลักลงรักปิดทอง ประดับกระจกปีกนกแผ่กว้างและลดต่ำลง มีลวดลายแกะสลักกันแดด เสาแปดเหลี่ยมรับเชิงชาย 32 ต้น เสามุขเป็นเสาเหลี่ยม 28 ต้น รวมทั้งสิ้น 60 ต้น
วัดโพธาวาส (จังหวัดสุราษฎร์ธานี)

วัดโพธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี
วัดโพธาวาสตั้งเมื่อวันที่ 10 มกราคม พ.ศ. 2330 ในสมัยพระครูวิธูรธรรมสาสน์ หรือ หลวงพ่อกล่อม นันทะ ท่านเป็นพระเกจิอาจารย์ผู้ทรงวิทยาคม มีชื่อเสียงโด่งดังรูปหนึ่งของภาคใต้ เป็นพระนักพัฒนา ทำนุบำรุงและปฏิสังขรณ์วัดให้เจริญรุ่งเรืองอยู่เสมอ และมีชื่อเสียงโด่งดังมากเรื่องเรือแข่งในงานประจำปีของ จังหวัดสุราษฎร์ธานี ที่เรียกว่า งานชักพระ ซึ่งจะมีการแข่งขันเรือยาวกัน วัตถุมงคลของท่านส่วนใหญ่ท่านจะสร้างตะกรุดและสาลิกาลิ้นทอง ที่มีพุทธคุณเข้มขลังในด้านอยู่ยงคงกระพัน
อาคารเสนาสนะได้แก่ อุโบสถ กว้าง 9.30 เมตร ยาว 12.90 เมตร สร้างเมื่อ พ.ศ. 2477 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ปางมารวิชัย ขนาดหน้าตักกว้าง 71 นิ้ว สูง 80 นิ้ว สร้างเมื่อ พ.ศ. 2462 วิหารกว้าง 6.20 เมตร ยาว 6.20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2470 ศาลาการเปรียญ กว้าง 12.90 เมตร ยาว 33.50 เมตร สร้างเมื่อ พ.ศ. 2539 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์ จำนวน 12 หลัง เป็นอาคารไม้ 7 หลัง ครึ่งตึกครึ่งไม้ 3 หลัง และตึก 2 หลัง ศาลาอเนกประสงค์ กว้าง 8.30 เมตร ยาว 11.50 เมตร สร้างเมื่อ พ.ศ. 2525 ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก
องค์การบริหารส่วนตำบลลุ่มสุ่ม

ลุ่มสุ่ม เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่หมู่ที่ 2–11 ของตำบลลุ่มสุ่ม อำเภอไทรโยค จังหวัดกาญจนบุรี (เฉพาะนอกเขตเทศบาลตำบลวังโพธิ์) เดิมมีฐานะเป็นสภาตำบลลุ่มสุ่ม ที่จัดตั้งขึ้นในปี พ.ศ. 2517 ต่อมาได้รับการยกฐานะเป็นองค์การบริหารส่วนตำบลเมื่อปี พ.ศ. 2539 ในปี พ.ศ. 2565 ในเขตองค์การบริหารส่วนตำบลมีประชากรทั้งหมด 8,758 คน
พื้นที่องค์การบริหารส่วนตำบลตั้งอยู่ทางทิศตะวันตกของอำเภอไทรโยค จังหวัดกาญจนบุรี อยู่ห่างจากที่ว่าการอำเภอไทรโยคประมาณ 2.1 กิโลเมตร และห่างจากศาลากลางจังหวัดกาญจนบุรีประมาณ 52.8 กิโลเมตร มีพื้นที่รับผิดชอบ 169.01 ตารางกิโลเมตร หรือคิดเป็นพื้นที่ประมาณ 105,625 ไร่ เป็นที่ตั้งของสะพานถ้ำกระแซ ตั้งอยู่ติดกับเส้นทางรถไฟสายมรณะอันเป็นหนึ่งในประวัติศาสตร์สมัยสงครามโลกครั้งที่ 2 และถ้ำนี้เป็นถ้ำที่เคยเป็นที่พักของเชลยศึกเมื่อครั้งสร้างเส้นทางรถไฟสายมรณะจากไทยไปพม่า ตัวถ้ำติดกับเส้นทางรถไฟสายกาญจนบุรี-น้ำตก เป็นทางรถไฟสายประวัติศาสตร์สมัยสงครามโลกครั้งที่ 2 ปัจจุบันสิ้นสุดที่สถานีรถไฟน้ำตก ภายในถ้ำโปร่ง และมีพระพุทธรูปศักดิ์สิทธิ์ประดิษฐานอยู่ มองจากปากถ้ำมาที่บริเวณทางรถไฟจะเห็นทิวทัศน์ที่งดงามและมองเห็นแม่น้ำแควน้อยอยู่เบื้องล่าง บริเวณนี้เป็นจุดที่สร้างทางรถไฟยากที่สุด เนื่องจากเส้นทางโค้งเลียบเขา
กีฬาเรือใบในโอลิมปิกฤดูร้อน 2020 – เรือใบ 470 ชาย

การแข่งขันกีฬาเรือใบในโอลิมปิกฤดูร้อน 2020 – เรือใบ 470 ชาย เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 28 กรกฎาคม - 4 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ 470 ชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 19 คน จาก 19 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 9 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1988
ฮวัง ซ็อน-อู

ฮวัง ซุน-อู (เกิด 21 พฤษภาคม พ.ศ. 2546) เป็นนักว่ายน้ำชายชาวเกาหลีใต้
เขาเป็นผู้ถือธงชาติของประเทศเกาหลีใต้เข้าสู่สนามในพิธีเปิดโอลิมปิกฤดูร้อน 2020 ที่โตเกียว ซึ่งเขาจะแข่งใน 4 รายการ: ฟรีสไตล์ 50 ม. ฟรีสไตล์ 100 ม. ฟรีสไตล์ 200 ม. และผลัด 4x200 ม.
เมื่อวันที่ 14 พฤษภาคม พ.ศ. 2564 เขาได้สร้างสถิติใหม่ของประเทศเกาหลีที่ 48.04 วินาทีในรายการท่าฟรีสไตล์ 100 ม. และตามมาด้วยสถิติเยาวชนโลกใหม่ในรายการท่าฟรีสไตล์ 200 ม. ชาย
ตำบลเนย์ซอน

เนย์ซอน  เป็นตำบลในอำเภอเนย์ซอน เทศมณฑลโฮเวย์เซ จังหวัดฆูเซสถาน ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 1,699 คนใน 216 ครัวเรือน
โรเมล ปาเชโก

โรเมล อักเมด ปาเชโก มาร์รูโฟ (เกิด 12 กรกฎาคม พ.ศ. 2529) เป็นนักกีฬากระโดดน้ำชาวเม็กซิโก เขาเป็นผู้ชนะเลิศเหรียญทองในรายการแพลตฟอร์ม 10 เมตรที่แพนอเมริกันเกมส์ 2003 ในโอลิมปิกฤดูร้อน 2004 เขาได้อันดับที่ 10 ในรายการแพลตฟอร์ม 10 เมตรและสปริงบอร์ด 3 เมตร ในโอลิมปิกฤดูร้อน 2008 เขาได้อันดับที่ 8 ในแพลตฟอร์ม 10 เมตร
อี ช็อง-ฮู

อี ช็อง-ฮู (เกิด 20 สิงหาคม พ.ศ. 2541) เป็นผู้เล่นตำแหน่งเอาต์ฟิลเดอร์ชายชาวเกาหลีใต้ที่เล่นให้กับทีมกีอูมฮีโรส์ในองค์กรเบสบอลเกาหลี
เขาเป็นลูกชายของอี จง-บ็อม อดีตผู้เล่นยอดเยี่ยมของลีกเบสบอลเกาหลี พ่อของเขาได้รับฉายาว่า "บุตรแห่งสายลม" ดังนั้นเขาจึงถูกเรียกว่า "หลานชายแห่งสายลม"
ธงชาติแอฟริกาใต้ (ค.ศ. 1928-1994)

ธงชาติแอฟริกาใต้ แต่เดิมนั้นถูกใช้โดยสหภาพแอฟริกาใต้ ตั้งแต่ ค.ศ. 1928 ต่อมาใน ค.ศ. 1961 จึงถูกใช้โดยสาธารณรัฐแอฟริกาใต้ จนถึง ค.ศ. 1994 ธงนี้ยังถูกใช้ในแอฟริกาตะวันตกเฉียงใต้ (ปัจจุบันคือประเทศนามิเบีย) จนถึง ค.ศ. 1990 โดยเวลานั้น นามิเบียยังคงอยู่ภายใต้การปกครองของแอฟริกาใต้
ลักษณะของธงนี้เป็นธงรูปสี่เหลี่ยมผืนผ้า โดยมีแถบแนวนอนอยู่สามแถบ คือแถบสีส้ม สีขาว และสีน้ำเงิน โดยมีธงขนาดเล็ก 3 ผืน อยู่ตรงกลางแถบสีขาว (ได้แก่ ธงสหภาพอยู่ด้านซ้าย ธงเสรีรัฐออเรนจ์อยู่ตรงกลาง โดยมีลักษณะวางอยู่ในแนวตั้ง และธงสาธารณรัฐแอฟริกาใต้ อยู่ด้านขวา) และเนื่องจากสีของแถบในธง จึงรู้จักกันดีในหมู่พลเมืองแอฟริกาใต้ว่า (สีส้ม, สีขาว, สีน้ำเงิน)
ธงนี้ถูกมองว่าเป็นสัญลักษณ์ของการถือผิวและอำนาจสูงสุดของคนผิวขาว นับตั้งแต่ปี 2562 เป็นต้นมา การแสดงธงนี้ในที่สาธารณะ ถือเป็นเรื่องที่ผิดกฎหมายในประเทศแอฟริกาใต้ และถูกจัดประเภทเป็นการประทุษวาจา ในเดือนมิถุนายน พ.ศ. 2566 คำสั่งห้ามดังกล่าวได้รับการยืนยันบางส่วนโดยศาลฎีกา ซึ่งตัดสินว่าการโพสต์ "ฟรี" เป็นสิ่งผิดกฎหมาย แต่ไม่ได้ตัดสินว่าการโพสต์แบบส่วนตัวเป็นสิ่งผิดกฎหมายหรือไม่